OBRAZLOŽENJE POSEBNOG DIJELA IZVRŠENJA FINANCIJSKOG PLANA I-XII 2024.

**Sažetak djelokruga rada**

Akademija je ustanova te umjetničko-nastavna i znanstveno-nastavna sastavnica Sveučilišta koja ustrojava i izvodi sveučilišne studije te razvija umjetnički, znanstveni i stručni rad u jednom ili više umjetničkih, znanstvenih i stručnih polja odnosno interdisciplinarnom području znanosti i umjetnosti.

Puni naziv Akademije glasi: Sveučilište Josipa Jurja Strossmayera u Osijeku, Akademija za umjetnost i kulturu u Osijeku.

Skraćeni naziv Akademije glasi: Sveučilište u Osijeku, Akademija za umjetnost i kulturu u Osijeku.

 Sjedište Akademije je u Osijeku, Kralja Petra Svačića 1/f

Djelatnost Akademije jest:

 • visoko obrazovanje;

• ustrojavanje i izvođenje preddiplomskih sveučilišnih studija, diplomskih sveučilišnih studija poslijediplomskih studija: poslijediplomskih sveučilišnih i poslijediplomskih specijalističkih studija, interdisciplinarnih studija te stručnih studija

• razvoj vrhunskog umjetničkog stvaralaštva kroz različite umjetničke sadržaje i projekte te proizvodnja i javno prikazivanje umjetničkih ostvarenja u umjetničkim poljima u području umjetnosti, kao i u interdisciplinarnom umjetničkom području

 • istraživanje u interdisciplinarnim područjima znanosti te u znanstvenim područjima društvenih i humanističkih znanosti

• obavljanje znanstvenog i visokostručnog rada uz uvjete utvrđene posebnim propisima

 • organiziranje i izvođenje programa cjeloživotnog učenja

 • izdavačka, knjižnična i informatička djelatnost za potrebe nastave, znanstvenog, umjetničkog i stručnog rada.

Akademija za umjetnost i kulturu u Osijeku jedina je umjetničko-nastavna i znanstveno-nastavna sastavnica Sveučilišta Josipa Jurja Strossmayera u Osijeku. Dopusnicu Ministarstva znanosti i obrazovanja Republike Hrvatske za obavljanje djelatnosti visokog obrazovanja dobila je 3. srpnja 2018. godine. Nastala je spajanjem Umjetničke akademije u Osijeku i Odjela za kulturologiju u sastavu Sveučilišta Josipa Jurja Strossmayera u Osijeku i pravna je sljedbenica obiju institucija. Akademiju za umjetnost i kulturu čini šest odsjeka: Odsjek za glazbenu umjetnost, Odsjek za instrumentalne studije, Odsjek za kazališnu umjetnost, Odsjek za kreativne tehnologije, Odsjek za kulturu, medije i menadžment te Odsjek za vizualne i medijske umjetnosti.

Na Akademiji se izvode sveučilišni preddiplomski, diplomski i poslijediplomski umjetnički i znanstveni studiji iz umjetničkoga, društvenoga, humanističkoga te interdisciplinarnoga područja znanosti i umjetnosti te se razvija vrhunsko umjetničko stvaralaštvo i znanstveno-istraživački rad, što ju čini institucijom širokih svjetonazora, otvorenom za najrazličitije profile studenata koji u njoj mogu prepoznati mjesto za stjecanje umjetničkih i znanstvenih kompetencija potrebnih za život i rad u suvremenom društvu. Realiziraju se studijski programi iz područja glazbene pedagogije, pjevanja, kompozicije i teorije glazbe, instrumentalnih studija, likovne kulture, ilustracije, glume, lutkarske animacije, dizajna za kazalište, film i televiziju, kostimografije, scenografije i lutke za kazalište, film i multimediju, lutkarske režije i neverbalnog teatra te znanstveni studiji iz područja kulture, medija i menadžmenta, medija i odnosa s javnošću te menadžmenta u kulturi i kreativnim industrijama. Akademija je u suradnji s Medicinskim fakultetom u Osijeku pokrenula i prvi Poslijediplomski specijalistički studij kreativne terapije u Republici Hrvatskoj sa smjerovima art (likovne) terapije, dramaterapije, muzikoterapije i terapije pokretom i plesom. U 2023. godini pokrenut je novi specijalistički studij Odnosi s javnošću.

Studijski programi organiziraju se kao redoviti i izvanredni, kako za državljane Republike Hrvatske, tako i za strane studente. Nastava se odvija kroz predavanja, mentorsku poduku, seminare, vježbe, različite oblike terenske nastave, projektnu nastavu i stručnu praksu te kroz sudjelovanje u realizaciji umjetničkih i znanstvenih projekata, ponajviše u suradnji s javnim institucijama, znanstvenim, kulturnim i umjetničkim organizacijama, kako u regiji tako i u cijeloj Republici Hrvatskoj. Velik dio nastave se, dakle, ostvaruje u suradnji s kulturnim institucijama, umjetnicima i stručnjacima iz prakse te se, na taj način, premješta izvan učionica kako bi studenti u izravnom susretu s raznorodnim umjetničkim i kulturnim djelatnostima stekli kompetencije i vještine iz područja odabranog studijskog programa, a koje su neophodne za njihovo aktivno i kvalitetno sudjelovanje na tržištu rada.

Akademija učinkovito i svrsishodno upravlja financijskim sredstvima, bilo da je riječ o sredstvima doznačenim iz državnog proračuna, sredstvima iz lokalnih proračuna, sredstvima koje ostvari iz vlastite djelatnosti ili po posebnim propisima (školarine studenata). Budući da je Akademija za umjetnost i kulturu nastala spajanjem Umjetničke akademije u Osijeku i Odjela za kulturologiju Sveučilišta J. J. Strossmayera u Osijeku, što je dovelo do povećanog broja studenata i zaposlenih djelatnika.

S obzirom na specifične oblike nastave koja se uglavnom izvodi individualno pa time iziskuje i veće rashode za opremu (glazbeni instrumenti, štafelaji, kiparska oprema, glumački rekviziti i sl.) nabava opreme je predviđena i za buduća razdoblja ali u manjem obimu. Za odvijanje individualne nastave potrebna je i velika kvadratura prostora koja istovremeno iziskuje velike režijske troškove.

Osim prihoda iz proračuna kojima se financiraju plaće i rashodi za zaposlene, Akademija temeljem programskih ugovora, prihoda za znanstvenu djelatnost i prihoda za redovite troškove poslovanja ostvaruje prihode koji su jednim dijelom dostatni za održavanje nastave i redovito poslovanje. Sukladno Zakonu o znanstvenoj djelatnosti i Statutu Akademije za umjetnost i kulturu Akademija na tržištu ostvaruje prihode od umjetničkih projekata koji su prepoznati na nivou grada, županije Osječko-baranjske i Ministarstva kulture što čini dodatni prihod poslovanja. Značajan udio u prihodima čine i školarine studenata, te prihodi od poslijediplomskih specijalističkih studija. Stoga je u budućoj perspektivi nužno razvijati nove programe koji će imati tržišnu orijentaciju što će pozitivno utjecati na priljev prihoda. Sudjelovanje u EU projektima i u financijskom smislu je od velikog značaja za Akademiju i njene djelatnike koji najvećim dijelom sudjeluju u Erasmus i Erasmus KA2 programima.

**Zakonske i druge pravne osnove**

-Zakon o znanstvenoj djelatnosti

Temeljni akt Akademije je Statut kojeg donosi Vijeće Akademije na prijedlog dekana.

Opće akte Akademije donosi Vijeće i dekan u okviru svojih nadležnosti.

Vijeće Akademije donosi:

• Statut na prijedlog dekana uz suglasnost Senata

 • Statut Studentskog zbora, na prijedlog Studentskog zbora Akademije

• Pravilnik o završnim i diplomskim ispitima

• Pravilnik o organizaciji sustava kvalitete visokog obrazovanja

• Pravilnik o demonstraturi i demonstratorima • Pravilnik o radu knjižnice

• Pravilnik o izdavačkoj djelatnosti

• Pravilnik o nagradama i priznanjima

 • Poslovnik Vijeća Akademije

Dekan donosi: • Pravilnik o ustrojstvu radnih mjesta Akademije na prijedlog Vijeća Akademije i uz suglasnost Senata • Pravilnik o radu • Pravilnik o plaćama • Pravilnik o zaštiti na radu • Pravilnik o zaštiti od požara • Pravilnik o arhiviranju (5) Dekan donosi i druge opće akte u okviru svoje nadležnosti.

A621003 Redovna djelatnost Sveučilišta u Osijeku

|  |  |  |  |
| --- | --- | --- | --- |
|  | Plan tekuće godine | Izvršenje tekuće godine | Indeks |
| A621003 Redovna djelatnost Sveučilišta u Osijeku | 5.726.164,00 | 6.073.655,39 | 106,07 |

Ova aktivnost sastoji se od slijedećih elemenata/podaktivnosti:

1. Financiranje rashoda za plaće zaposlenika
2. Financiranje materijalnih prava zaposlenih

A622122 Programsko financiranje javnih visokih učilišta

|  |  |  |  |
| --- | --- | --- | --- |
|  | Plan tekuće godine | Izvršenje tekuće godine | Indeks |
| A622122 Programsko financiranje javnih visokih učilišta | 350.773,00 | 463.839,94 | 132,23 |

Strateški ciljevi programskih ugovora su:

1. Podizanje znanstvene izvrsnosti – podrazumijeva povećanje kvalitete i odjeka znanstvenih radova na razini javnog visokog učilišta, odnosno javnog znanstvenog instituta, povećanje obujma kompetitivnih nacionalnih i europskih znanstvenih projekata, povećanje izloženosti i vidljivosti znanstvenog rada javnog visokog učilišta na međunarodnoj razini i osiguranje preduvjeta i resursa potrebnih za provedbu izvrsne znanosti.

2. Jačanje suradnje s gospodarstvom te razvoj nacionalnog i regionalnog identiteta i kulture – podrazumijeva jačanje usmjerenja prema primijenjenim istraživanjima, poticanje upravljanja intelektualnim vlasništvom, komercijalizaciju znanstvenog rada i rezultata, prevladavanje jaza između istraživačkog i poslovnog sektora te provedbu aktivnosti koje doprinose razvoju nacionalnog i regionalnog identiteta i kulture.

3. Povećanje relevantnosti, kvalitete i učinkovitosti studiranja – podrazumijeva unaprjeđenje učinkovitosti izvođenja studija i njihovu prilagodbu u skladu s upisnim interesima i potrebama tržišta rada, uključujući i stvaranje novih ekonomija i podizanje atraktivnosti institucije na međunarodnoj razini.

4. Jačanje društvene odgovornosti – podrazumijeva unaprjeđenje uključenosti javnog visokog učilišta, odnosno javnog znanstvenog instituta, u rješavanje društvenih izazova, uključujući teme od nacionalnog interesa, te podizanje razine ukupne učinkovitosti poslovanja javnog visokog učilišta, odnosno javnog znanstvenog instituta

A621038 Programi vježbaonica visokih učilišta

|  |  |  |  |
| --- | --- | --- | --- |
|  | Plan tekuće godine | Izvršenje tekuće godine | Indeks |
| A621038 Programi vježbaonica visokih učilišta | 2.896,00 | 7.818,62 | 269,98 |

Ova aktivnost se provodi svake godine, plan je napravljen na osnovi zadanih limita od strane Sveučilišta.

A679090 Redovna djelatnost Sveučilišta u Osijeku (iz evidencijskih prihoda)

|  |  |  |  |
| --- | --- | --- | --- |
|  | Plan tekuće godine | Izvršenje tekuće godine | Indeks |
| A679090 Redovna djelatnost Sveučilišta u Osijeku (iz evidencijskih prihoda) | 467.662,00 | 566.811,83 | 121,20 |

Plan rashoda redovne djelatnosti Akademije za umjetnost i kulturu na izvorima 31,43,51,52 i 61 napravljen je prema očekivanjima projekcija rashoda za zaposlene, rashoda za materijalne rashode, rashode usluga, financijske rashode i rashode nefinancijske imovine.

Strateška politika Akademije za umjetnost i kulturu je promicanje visokog obrazovanja na tragu umjetničke tradicije izvođenjem umjetničkih i znanstvenih obrazovnih programa, uz istodobno očuvanje i prezentaciju kulturoloških, umjetničkih i regionalnih posebnosti te stvaranje poticajnog okruženja za osobnu afirmaciju studenata, nastavnika i svih zaposlenika.

Stoga Akademija teži kontinuiranom unapređenju organizacije rada ustanove u cjelini, kvaliteti nastave, studijskih programa i studiranja, te administrativne i tehničke podrške uz poticanje umjetničkog i znanstvenog rada svojih djelatnika i studenata.

Akademija teži većem uključivanju nastavnika u međunarodne organizacije i inicijative u znanstvenom području te podupire članstvo u tim organizacijama. Navedene suradnje omogućuju realiziranje novih istraživanja u kojima je ostvareno povezivanje znanosti i umjetnosti, znanstvenih istraživanja utemeljenih na umjetnosti i istraživanja kroz umjetničku praksu.